Javier Gorosabel

Javier Gorosabel Urkia (Eibar, 1969ko urriaren 27a - Donostia, 2015eko apirilaren 21a) euskal astrofisikaria zen, Andaluziako Astrofisika Institutuko zientzia-ikertzaile eta Ikerbasqueko ikertzaile egon zena.

1990ean Fisikan diplomatu zen Euskal Herriko Unibertsitatean. Ondoren, Fisikako bi lizentziatura lortu zituen Madrilgo Complutense Unibertsitatean: Astrofisikako (1992) eta Oinarrizko Fisikako (1994) espezialitateetan. Azkenik, 1999an doktoratu zen Fisikan Valentziako Unibertsitatean.Teseo datubasean https://web.archive.org/web/20170225133020/https://www.educacion.gob.es/teseo/mostrarRef.do?ref=216273 2017-02-25ean kontsultatua.

Javier Gorosabelek gamma izpien eztandak () izan zituen ikerketa-ardatz nagusitzat.

Hil ostean, haren omenez, 1990 KB1 asteroideari bere izena ezarri zioten,Elhuyar aldizkaria http://zientzia.eus/artikuluak/asteroide-bati-javier-gorosabel-astrofisikoaren-iz/ 2017-02-22an  egungo izena (6192) Javiergorosabel delarik. Gainera, bere omenez BOOTES teleskopioen sare globalaren bostgarren teleskopioari Javier Gorosabel Telescope (JGT) izena jarri zioten eta Behe Kaliforniako San Pedro Mártir Behategi Nazionalean dago. Azkenik, Girgillaoko (Nafarroa) behategian hilarri bat jarri zuten haren omenez 2015ko apirilaren 21an.

 Bibliografia 
 Liburuak 
 Urtea  Izenburua  Egilea(k)  ISBN kodea 2013  Gamma-ray Bursts: 15 years of GRB afterglows  Castro-Tirado A.J.Gorosabel J.Park I.H.   

 Erreferentziak 

 Kanpo estekak 
 Eibartarrak, Eibarko kultura ondarea: http://egoibarra.eus/eu/eibartarrak/javier-gorosabel-urkia?set_language=eu

Kategoria:Euskal Herriko fisikariak
Kategoria:Eibartarrak
Kategoria:Donostian hildakoak
Kategoria:Astrofisikariak